Source: http://lawblog.sk/pravna-pomoc/vypopved-z-najmu-bytu-rozdiel-medzi-najmom-a-podnajmom?page=29
Timestamp: 2019-09-23 13:55:21+00:00

Document:
Výpopveď z nájmu bytu. Rozdiel medzi nájmom a podnájmom | Lawblog
úprava podnájmu takúto nepožíva.Rovnako pri skončení podnájmu nie je nikdy nárok na bytovú náhradu, zatiaľ čo u nájmu v určitých dôvodoch má nájomca právo na bytovú náhradu. Pokiaľ som správne porozumel obsahu zmluvy , ktorú ste mi zaslal ide o nájomnú zmluvu. Dôvod neplatenia nájmu je uvedený ako výpovedný dôvod v § 711/ods. 1 písm. d) zákona č. 40/1964 S.b. - Občiansky zákonník citujem
Prenajímateľ môže vypovedať nájom bytu, ak d)nájomca hrubo porušuje svoje povinnosti vyplývajúce z nájmu bytu najmä tým, že nezaplatil nájomné alebo úhradu za plnenia poskytované s užívaním
bytu za dlhší čas ako tri mesiace, alebo tým, že prenechal byt alebo jeho časť inému do podnájmu bez písomného súhlasu prenajímateľa, Z uvedeného vyplýva, že výpovedný dôvod tak ako ste ho formuloval nie je
daný, pretože Vám nájom neuhradili za dobu dvoch mesiacov a teda výpoveď je neplatná bez ohľadu na to, či bola doručená v súlade so zákonom, alebo nie, takže tento problém riešiť nie je potrebné.
Napriek tomu však čo sa týka doručovania výpovede uplatní sa tu postup podľa § 710 ods. 3 Občianskeho zákonníka zákon č. 40/1964 S.b. citujem Ak bola daná písomná výpoveď, skončí sa nájom bytu uplynutím výpovednej lehoty. Výpovedná lehota je tri mesiace a začína plynúť prvým dňom mesiaca
nasledujúceho po mesiaci, v ktorom bola nájomcovi doručená výpoveď. Prenajímateľ môže nájomcovi písomne určiť dlhšiu výpovednú lehotu. Na doručovanie písomnej výpovede nájmu bytu sa primerane použijú ustanovenia
osobitného predpisu.5a) Osobitným predpisom je v tomto prípade § 46 Občianskeho súdneho poriadku
zákon č. 99/1963 S.b. citujem
(1) Adresátovi možno doručiť písomnosť v byte v sídle (mieste podnikania),
na pracovisku alebo kdekoľvek bude zastihnutý.
(2) Ak nebol adresát zastihnutý, hoci sa zdržuje v mieste doručenia,
doručí sa inej dospelej osobe bývajúcej v tom istom byte alebo v tom istom
dome alebo zamestnanej na tom istom pracovisku, ak je ochotná obstarať
odovzdanie písomnosti. Ak nemožno ani takto doručiť, uloží sa písomnosť na
pošte alebo na orgáne obce a adresát sa vhodným spôsobom vyzve, aby si
písomnosť vyzdvihol. Písomnosť sa považuje za doručenú dňom, keď bola súdu
vrátená, i keď sa adresát o tom nedozvedel.
(3) Ak sa podľa odseku 2 písomnosť odovzdá účastníkovi, ktorý má na veci
protichodný záujem, je doručenie neúčinné.
Inými slovami výpoveď hoc aj neplatnú ste doručili v súlade so zákonom.
ČO sa týka toho, že nájomcovia vyrušujú susedov tak to by sa dalo podradiť
pod výpovedný dôvod uvedený v § 711 ods. 1 písm. c) zákona č. 40/1964 S.b.
c) nájomca alebo ten, kto je členom jeho domácnosti, hrubo poškodzuje
prenajatý byt, jeho príslušenstvo, spoločné priestory alebo spoločné
zariadenia v dome alebo sústavne narušuje pokojné bývanie ostatných
nájomcov alebo vlastníkov bytov, ohrozuje bezpečnosť alebo porušuje dobré
mravy v dome,
Výpovedná doba je trojmesačná. Môže byť dohodnutá na dlhší čas, ale nie na
kratší čas. V prípade výpovede z nájmu z dôvodov neplatenia nájmu v
prípade ak je nájomca v hmotnej núdzi z objektívnych dôvodov sa táto
predlžuje o ochrannú lehotu šiestich mesiacov v ktorej môže dlžné nájomné
uhradiť a v takom prípade sa má za to, že dôvod výpovede zanikol.
Čo sa týka bytových náhrad v prípade výpovede z nájmu z dôvodu neplatenia
nájomcovi nepatrí má nárok iba na prístrešie aj to len v prípade dôvodov
hodných osobitného zreteľa.
V prípade výpovede z nájmu z dôvodov porušovania dobrých mravov v dome
nájomca nemá právo na bytovú náhradu, ale z dôvodov hodných osobitného
zreteľa má nárok na prístrešie.
Prístreším je prechodné ubytovanie, najmä v spoločnej nocľahárni alebo v
iných zariadeniach na to určených, 5e) a priestor na uskladnenie bytového
zariadenia a ostatných vecí domácej a osobnej potreby.
V takomto prípade nemá nájomca právo na bytovú náhradu
Čo sa týka výpovede z nájmu táto okrem všeobecných náležitostí právneho
úkonu § 34 Občianskeho zákonníka musí obsahovať
1. lehota kedy sa má nájom skončiť § 710 ods. 3 Občianskeho zákonníka
2. presný dôvod výpovede § 711 ods. 1 Občianskeho zákonníka

References: § 711
 § 710
 § 46
 § 711
 § 34
 § 710
 § 711